Publication: Magyar Közlöny
Issue: MK-2002-162 (Year: 2002, Number: 162)
Era: 1990-2004
Section: 
Paragraph Index: 691

b) A 44. cikkben említett esetben a bejelentõnek meg kell jelölnie az igényelt két oltalmi formát, vagy, ha a két oltalmi forma közül valamelyiket elsõdlegesen igényli, azt, hogy melyiket igényli elsõdlegesen és melyiket másodlagosan. 4.13 Az eredeti bejelentés vagy az eredeti szabadalom meghatározása Ha a bejelentõ azt kívánja, hogy nemzetközi bejelentését a megjelölt államok valamelyikében úgy kezeljék, mint egy pótszabadalom vagy póttanúsítvány, szerzõi póttanúsítvány vagy hasznossági póttanúsítvány megadására irányuló bejelentést, meg kell határoznia azt az eredeti bejelentést, eredeti szabadalmat, eredeti szerzõi tanúsítványt vagy eredeti hasznossági tanúsítványt, amelyre — ha azt megadják — a pótszabadalom vagy a póttanúsítvány, a szerzõi póttanúsítvány vagy a hasznossági póttanúsítvány vonatkozik. E pontra a 2. cikk (ii) pontjának rendelkezései nem alkalmazhatók. 4.14 Folytatólagos vagy részben folytatólagos bejelentés Ha a bejelentõ azt kívánja, hogy nemzetközi bejelentését a megjelölt államok valamelyikében úgy kezeljék, mint egy korábbi bejelentés folytatását vagy részbeni folytatását, erre a kérelemben utalnia kell, és meg kell jelölnie az érintett eredeti bejelentést. 4.14bis A nemzetközi kutatási szerv kiválasztása Ha a nemzetközi bejelentés kutatására két vagy több nemzetközi kutatási szerv illetékes, a bejelentõnek a kérelemben meg kell jelölnie az általa kiválasztott nemzetközi kutatási szervet. 4.15 Aláírás

Source: https://magyarkozlony.hu/hivatalos-lapok/b9114fbbdeddb5b2a142d650578ed3c588a28ad6/dokumentumok/b959e10bf29fe384115a94f3bfe716fa6878ef0f/letoltes